*Projekts*

LATVIJAS REPUBLIKAS MINISTRU KABINETS

2014.gada Noteikumi Nr.

Rīgā (prot. Nr. .§)

**Grozījumi Ministru kabineta 2010.gada** **31.augusta noteikumos Nr.825 „Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība”**

Izdoti saskaņā ar [Izglītības likuma](http://likumi.lv/doc.php?id=50759) 14.panta 17.punktu,
17.panta trešās daļas 13.punktu un 59.panta trešo daļu

1. Izdarīt **Ministru kabineta** 2010.gada 31.augusta **noteikumos Nr.825 „**Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība**”** (Latvijas Vēstnesis, 2010, 142.nr; 2013, 208.nr.) šādus grozījumus:

 1.1. izteikt 6.punktu šādā redakcijā:

„6. Valsts budžeta mērķdotācijas aprēķināšanai novadu un republikas pilsētu pašvaldības:

6.1. nodrošina, ka Valsts izglītības informācijas sistēmā līdz attiecīgā gada 31.maijam un 5.septembrim tiek ievadīta un apstiprināta informācija par izglītojamo skaitu attiecīgā gada 27.maijā un 1.septembrī šo noteikumu 2.1. un 2.2.apakšpunktā minētajās izglītības iestādēs (pa klasēm (grupām) un izglītības programmām);

6.2. līdz kārtējā gada 31.maijam un 5.septembrim informē Izglītības un zinātnes ministriju par pedagogu mēneša darba algas likmju skaitu 27.maijā un 1.septembrī šo noteikumu 2.1.apakšpunktā minētajās iestādēs”;

* 1. izteikt 7.1.apakšpunktu šādā redakcijā:

**„**7.1. šo noteikumu 2.1.apakšpunktā minētajām iestādēm – periodam no attiecīgā gada 1.septembra līdz 31.decembrim, pamatojoties uz informāciju par pedagogu mēneša darba algas likmju skaitu attiecīgā gada 27.maijā, periodam no nākamā gada 1.janvāra līdz 31.augustam, pamatojoties uz informāciju par pedagogu mēneša darba algas likmju skaitu attiecīgā gada 1.septembrī.”

* 1. papildināt noteikumus ar 7¹. punktu šādā redakcijā:

**„**7¹. Atbilstoši normatīvajiem aktiem par pedagogu darba samaksu Izglītības un zinātnes ministrija aprēķina valsts budžeta mērķdotāciju piemaksām pedagogiem, kuri ieguvuši 3., 4. un 5.kvalitātes pakāpi.”;

* 1. izteikt 8.punktu šādā redakcijā:

**„**8. Valsts budžeta mērķdotācijas apmēru šo noteikumu 2.1.apakšpunktā minēto iestāžu uzturēšanas izdevumu segšanai saskaņā ar šo noteikumu [1.pielikumu](http://likumi.lv/doc.php?id=217359#piel1) no attiecīgā gada 1.septembra līdz 31.decembrim nosaka, ņemot vērā informāciju par bērnu un skolēnu skaitu attiecīgā gada 27.maijā, periodam no nākamā gada 1.janvāra līdz 31.augustam – saskaņā ar informāciju par bērnu un skolēnu skaitu attiecīgā gada 1.septembrī.”

* 1. papildināt noteikumus ar 14.punktu šādā redakcijā:

 **„14.** Valsts budžeta mērķdotācijas apmēru šo noteikumu 2.1.apakšpunktā minēto iestāžu pedagogu darba samaksai un uzturēšanas izdevumu segšanai saskaņā ar šo noteikumu [1.pielikumu](http://likumi.lv/doc.php?id=217359#piel1) no 2014.gada 1.septembra līdz 31.decembrim Izglītības un zinātnes ministrija aprēķina, pamatojoties uz pedagogu mēneša darba algas likmju skaitu, kā arī bērnu un skolēnu skaitu 2013.gada 1.septembrī.”;

* 1. izteikt noteikumu 1.pielikumu šādā redakcijā:

„1.pielikums
Ministru kabineta
2010.gada 31.augusta noteikumiem Nr.825

1. **Uzturēšanas izdevumu normatīvs (gadā) vienam internātskolas izglītojamam, kas saņem internāta pakalpojumus**

|  |  |  |
| --- | --- | --- |
| Nr.p.k. | Uzturēšanas izdevumi | Summa (EUR) |
| 1. | Izglītības iestāžu darbinieku (izņemot pedagogus) atlīdzība | 1 038,70 |
| 2. | Remontdarbi un iestādes uzturēšanas pakalpojumi | 405,52 |
| 3. | Siltumapgāde | 327,26 |
| 4. | Komandējumi un dienesta braucieni | 5,69 |
| 5. | Mācību līdzekļi  | 65,45 |
| 6. | Ēdināšanas izdevumi | 725,66 |
| 7. | Zāles un citi medicīnas materiāli, iekārtas un to uzturēšana | 19,92 |
| 8. | Energoresursi, celtniecības materiāli | 189,24 |
| 9. | Iekārtas, sadzīves tehnika, mēbeles | 381,33 |
|   | **Kopā** | **3 158,77** |
|   | Vienā mēnesī | 263,23” |

2. Noteikumi stājas spēkā 2014.gada 1.septembrī.

Ministru prezidente L.Straujuma

Izglītības un zinātnes ministre I.Druviete

Iesniedzējs:

Izglītības un zinātnes ministre I.Druviete

Vizē:

 Valsts sekretāre S.Liepiņa

 14.08.2014.

 489 vārdi

 Anita Āboliņa, Izglītības departamenta vecākā eksperte

 tālr.nr. 67047930, faksa nr. 67047904;

 anita.abolina@izm.gov.lv